আন্দ্রে বেতেই

আন্দ্রে বেতেই (৩০ সেপ্টেম্বর ১৯৩৪ - ৩ ফেব্রুয়ারী ২০২৬) ছিলেন একজন ভারতীয় সমাজবিজ্ঞানী, লেখক এবং শিক্ষাবিদ। তিনি মানুষের বিশেষকরে দক্ষিণ ভারতের মানুষের জাতি ও বর্ণের কাঠামো, সামাজিক স্তরবিন্যাস, সাম্য অসাম্য এবং ক্ষমতার দিক নিয়ে সারা জীবন গবেষণার জন্য পরিচিত ।   তিনি দিল্লি স্কুল অফ ইকোনমিক্স , নর্থ ইস্টার্ন হিল ইউনিভার্সিটি (শিলংয়ে) এবং অশোক ইউনিভার্সিটির মতো ভারতের শিক্ষা প্রতিষ্ঠানে কাজ করেছেন।

 জন্ম ও প্রারম্ভিক জীবন 
আন্দ্রে বেতেই-এর জন্ম ১৯৩৪ খ্রিস্টাব্দের ৩০ সেপ্টেম্বর  ব্রিটিশ ভারতের অধুনা  পশ্চিমবঙ্গের  হুগলি জেলার  চন্দননগরে। এক ফরাসি পিতা এবং একজন ভারতীয় মাতার  সন্তান আন্দ্রে বেতেই কলকাতা বিশ্ববিদ্যালয় থেকে নৃবিজ্ঞানে  স্নাতক এবং  স্নাতকোত্তর ডিগ্রি অর্জন করেন।  এরপর তিনি দিল্লি বিশ্ববিদ্যালয় থেকে ডক্টরেট ডিগ্রি অর্জন করেন । ইন্ডিয়ান স্ট্যাটিস্টিক্যাল ইনস্টিটিউটে রিসার্চ ফেলো হিসেবে কিছুদিন কাজ করার পর, তিনি দিল্লি স্কুল অফ ইকোনমিক্সের সমাজবিজ্ঞান অনুষদে যোগ দেন । 

 কর্মজীবন 
আন্দ্রে বেতেই অক্সফোর্ড বিশ্ববিদ্যালয় , কেমব্রিজ বিশ্ববিদ্যালয় , শিকাগো বিশ্ববিদ্যালয় এবং লন্ডন স্কুল অফ ইকোনমিক্স সহ বিভিন্ন বিশ্ববিদ্যালয়ে অধ্যাপনা করেন। তিনি কলকাতার সেন্টার ফর স্টাডিজ ইন সোশ্যাল সায়েন্সেস এবং দিল্লির ইন্ডিয়ান কাউন্সিল অফ সোশ্যাল সায়েন্স রিসার্চের চেয়ারম্যান হিসেবেও দায়িত্ব পালন করেন । 

তিনি দিল্লি বিশ্ববিদ্যালয়ের দিল্লি স্কুল অফ ইকোনমিক্সে সমাজবিজ্ঞানের অধ্যাপক ছিলেন এবং ২০০৩ খ্রিস্টাব্দ থেকেই তিনি সমাজবিজ্ঞানের প্রফেসর এমেরিটাস ছিলেন ।  ২০০৭ খ্রিস্টাব্দে ভারত সরকার তাঁকে জাতীয় গবেষণা অধ্যাপক নিযুক্ত করে । 

অধ্যাপক বেতেই পরবর্তীতে মেঘালয়ের শিলং-এ অবস্থিত নর্থ ইস্টার্ন হিল ইউনিভার্সিটির আচার্য হিসেবে দায়িত্ব পালন করেন  এবং এর পূর্বে তিনি অশোক বিশ্ববিদ্যালয়ের আচার্য হিসেবে দায়িত্ব পালন করেন ।

 জীবনাবসান 
প্রবাদপ্রতিম সমাজতত্ববিদ অধ্যাপক বেতেই ২০২৬ খ্রিস্টাব্দের ৩ ফেব্রুয়ারি রাতে নতুন দিল্লির বাসভবনে ৯১ বছর বয়সে পরলোক গমন করেন।  ৪ ফেব্রুয়ারি তার শেষকৃত্য সম্পন্ন হয়।

 পুরষ্কার এবং স্বীকৃতি 
অধ্যাপক বেতেই ২০০৫ খ্রিস্টাব্দে ভারতের তৃতীয় সর্বোচ্চ বেসামরিক সম্মান পদ্মভূষণ লাভ করেন।

তিনি ব্রিটিশ একাডেমি (FBA) এর ফেলোও নির্বাচিত হয়েছিলেন । [ 12 ] তিনি 2010 সালে ইনফোসিস পুরস্কারের জন্য সামাজিক বিজ্ঞান জুরিতেও দায়িত্ব পালন করেছিলেন

 গ্রন্থপঞ্জি 

 সোসিওলজি: এসেজ অন অ্যাপ্রোজ অ্যান্ড মেথড,  অক্সফোর্ড ইউনিভার্সিটি প্রেস , (২০০২)।

 অ্যান্টিমোনিজ অফ সোসাইটি: এসেজ অন আইডিওলজিস অ্যান্ড ইনস্টিটিউশনস্,   অক্সফোর্ড ইউনিভার্সিটি প্রেস, (২০০০)।

 ক্রনিকলস অফ আওয়ার টাইম , পেঙ্গুইন বুকস , (২০০০)।

 দ্য ব্যাকওয়ার্ড ক্লাসেস ইন কনটোমপোরারি ইন্ডিয়া, অক্সফোর্ড ইউনিভার্সিটি প্রেস, (১৯৯২)।

 সোশ্যাল অ্যান্ড কালচারাল রিপ্রোডাশন অফ কাস্ট, কিনশিপ অ্যান্ড অকুপেশন ইন ইন্ডিয়া,  (১৯৯১)।

 সোসাইটি অ্যান্ড পলিটিক্স ইন ইন্ডিয়া: এসেজ ইন এ কমপ্যারাটিভ  পার্সপেকটিভ, অ্যাথলোন প্রেস , (১৯৯১) (সামাজিক নৃবিজ্ঞানে এলএসই মনোগ্রাফ, নং ৬৩)।

 দ্য আইডিয়া অফ ন্যাচারাল ইনইকোয়ালিটি  অ্যান্ড আদার এসেজ,  অক্সফোর্ড ইউনিভার্সিটি প্রেস, (১৯৮৩) (নতুন, বর্ধিত সংস্করণ, অক্সফোর্ড ইউনিভার্সিটি প্রেস, ১৯৮৭)।

 ইনইকোয়ালিটি অ্যামাঙ্গ মেন , বেসিল ব্ল্যাকওয়েল , (১৯৭৭) (ইতালীয় সংস্করণ La diseguaglianza fra gli uomini, Il Mulino, 1981 হিসাবে প্রকাশিত)।

 স্টাডিজ  ইন  এগ্রারিয়ান সোশ্যাল স্ট্রাকচার , অক্সফোর্ড ইউনিভার্সিটি প্রেস (১৯৭৪)।

 সিক্স এসেজ ইন কমপ্যারাটিভ সোসিওলজি:, অক্সফোর্ড ইউনিভার্সিটি প্রেস, (১৯৭৪) (বর্ধিত সংস্করণটি তুলনামূলক সমাজবিজ্ঞানে প্রবন্ধ নামে প্রকাশিত, অক্সফোর্ড ইউনিভার্সিটি প্রেস হতে, ১৯৮৭)।

 ইনইকোয়ালিটি অ্যান্ড সোশ্যাল চেঞ্জ, অক্সফোর্ড ইউনিভার্সিটি প্রেস, (১৯৭২)।

জাতি: পুরাতন এবং নতুন, সামাজিক কাঠামো এবং সামাজিক স্তরবিন্যাসে প্রবন্ধ , এশিয়া পাবলিশিং হাউস, ১৯৬৯।

 কাস্ট, ক্লাশ অ্যান্ড পাওয়ার: চেঞ্জিং প্যাটার্ন অফ স্ট্রাটিফিকেশন ইন এ তাঞ্জোর ভিলেজ,   ইউনিভার্সিটি অব ক্যালিফোর্নিয়া প্রেস (১৯৬৫)।

 প্রবন্ধ 

 সেক্যুলারিজম্ রি-এক্জামিন্ড  
 রেস অ্যান্ড কাস্ট 
 টিচিং অ্যান্ড রিসার্চ 
 টিচিং অ্যান্ড রিসার্চ, আন্দ্রে বেতেই 
 গভর্নমেন্ট অ্যান্ড এনজিও 

 তথ্যসূত্র 

বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:জওহরলাল নেহেরু সভ্য
বিষয়শ্রেণী:২১শ শতাব্দীর ভারতীয় সমাজ বিজ্ঞানী
বিষয়শ্রেণী:২০শ শতাব্দীর ভারতীয় সমাজ বিজ্ঞানী
বিষয়শ্রেণী:ব্রিটিশ একাডেমির সংশ্লিষ্ট সভ্য
বিষয়শ্রেণী:সাহিত্য ও শিক্ষায় পদ্মভূষণ প্রাপক
বিষয়শ্রেণী:লন্ডন স্কুল অব ইকোনমিক্সের অধ্যাপক
বিষয়শ্রেণী:কেমব্রিজ বিশ্ববিদ্যালয়ের শিক্ষক
বিষয়শ্রেণী:শিকাগো বিশ্ববিদ্যালয়ের শিক্ষক
বিষয়শ্রেণী:দিল্লি বিশ্ববিদ্যালয়ের শিক্ষক
বিষয়শ্রেণী:ফরাসি বংশোদ্ভূত ভারতীয় ব্যক্তি
বিষয়শ্রেণী:ভারতীয় সমাজবিজ্ঞানী
বিষয়শ্রেণী:২০২৬-এ মৃত্যু
বিষয়শ্রেণী:১৯৩৪-এ জন্ম